[pic] | COMISIA COMUNITĂȚILOR EUROPENE |

Bruxelles, 27.10.2009

COM(2009)600 final

COMUNICARE A COMISIEI CĂTRE PARLAMENTUL EUROPEAN ȘI CĂTRE CONSILIU

privind revizuirea cadrului financiar multianual ( 2007-2013) Proiecte de finanțare în domeniul energiei în contextul Planului european de redresare economică (a doua revizuire)

Propunere de

DECIZIE A PARLAMENTULUI EUROPEAN ȘI A CONSILIULUI

de modificare a Acordului interinstituțional din 17 mai 2006 privind disciplina bugetară și buna gestiune financiară în ceea ce privește cadrul financiar multianual

COMUNICARE A COMISIEI CĂTRE PARLAMENTUL EUROPEAN ȘI CĂTRE CONSILIU

privind revizuirea cadrului financiar multianual ( 2007-2013)

Proiecte de finanțare în domeniul energiei în contextul Planului european de redresare economică (a doua revizuire)

Introducere

Pe baza propunerii Comisiei din 10 decembrie 2008 privind revizuirea cadrului financiar pentru finanțarea interconexiunilor energetice transeuropene și a proiectelor de infrastructură de bandă largă în cadrul Planului european de redresare economică[1], Parlamentul European, Consiliul și Comisia au convenit, în cadrul reuniunii bugetare trilaterale din 2 aprilie 2009, să finanțeze acest pachet după cum urmează:

1. Pachetul de măsuri, menite să ofere un stimulent suplimentar economiei și să amelioreze securitatea energetică, se ridică la valoarea de 5 000 de milioane EUR, în prețuri curente:

2. se vor aloca 3 980 de milioane EUR pentru finanțarea proiectelor energetice prevăzute la rubrica 1 A din cadrul financiar, din care: 2 000 de milioane EUR în 2009 și 1 980 de milioane EUR în 2010;

3. în plus, se vor aloca, în cadrul rubricii 2, 1 020 de milioane EUR pentru dezvoltarea conexiunilor internet de bandă largă în zonele rurale și consolidarea operațiunilor care vor fi întreprinse ca urmare a „noilor provocări” identificate în contextul bilanțului de sănătate al reformei politicii agricole comune.

4. Se va asigura, cât mai curând posibil, finanțarea sumei totale de 5 000 de milioane EUR:

5. plafonul pe 2009 de la rubrica 1 A va fi majorat cu suma de 2 000 de milioane EUR, care va fi compensată printr-o diminuare cu aceeași sumă a plafonului pentru 2009 de la rubrica 2, în conformitate cu punctele 21 - 23 din Acordul interinstituțional din 17 mai 2006 privind disciplina bugetară și buna gestiune financiară (AII)[2]. În plus, în bugetul pe 2009 se vor adăuga 600 de milioane EUR pentru dezvoltare rurală, în vederea finanțării conexiunilor internet de bandă largă și a consolidării operațiunilor legate de „noile provocări”. Cadrul multianual va fi revizuit și, în același timp, bugetul pe 2009 va fi modificat în mod corespunzător, pe baza prezentei propuneri modificate a Comisiei și a proiectului preliminar de buget rectificativ al bugetului pe 2009;

6. finanțarea sumei rămase (2 400 de milioane EUR) va fi asigurată printr-un mecanism de compensare în etapa de conciliere din cadrul procedurii bugetare pentru 2010, prin utilizarea tuturor mijloacelor bugetare prevăzute în cadrul juridic al acestuia și, dacă este necesar, cel mai târziu în etapa de conciliere din cadrul procedurii bugetare pentru 2011:

7. Parlamentul European, Consiliul și Comisia vor examina toate sursele disponibile care ar putea asigura compensarea fondurilor;

8. înainte de a se examina utilizarea sumei disponibile la rubrica 2, se vor angaja 420 de milioane EUR pentru dezvoltarea conexiunilor internet de bandă largă în zonele rurale și consolidarea operațiunilor care vor fi întreprinse ca urmare a „noilor provocări” identificate în cadrul evaluării reformei politicii agricole comune din 2003 („bilanțul de sănătate”) în 2010;

9. pentru compensarea sumei de 1 980 de milioane EUR vor fi utilizate marjele rămase în cadrul plafoanelor din 2009 și marjele disponibile pentru 2010 (cu respectarea punctului 13 din AII) și, dacă este cazul, vor fi utilizate toate celelalte disponibilități financiare, inclusiv marjele disponibile pentru 2011. Mecanismul de compensare nu va aduce atingere pachetelor financiare prevăzute de programele convenite prin codecizie și de procedura bugetară anuală.

10. nu se va depăși plafonul global prevăzut în cadrul financiar 2007-2013.

Prin decizia Parlamentului European și a Consiliului din 6 mai 2009, cadrul financiar a fost revizuit la 6 mai 2009 pentru majorarea plafonului pe 2009 al rubricii 1 A cu suma de 2 000 de milioane EUR[3].

Prezenta comunicare include o nouă propunere de decizie a Parlamentului European și a Consiliului de revizuire a cadrului financiar, astfel încât plafonul alocat creditelor de angajament de la rubrica 1A pentru 2010 să fie majorat cu suma de 1 587 de milioane EUR. Aceasta ar lăsa un deficit provizoriu de 393 de milioane EUR, care ar urma să fie acoperit pentru asigurarea întregii sume prevăzute pentru proiectele în domeniul energiei. În conformitate cu acordul menționat anterior, acest deficit va fi acoperit, cel mai târziu, în etapa de conciliere din cadrul procedurii bugetare pentru 2011.

Suma definitivă a deficitului va fi evaluată de îndată ce datele definitive privind execuția măsurilor FEGA de la rubrica 2 vor fi disponibile, la începutul lunii noiembrie 2009. Orice noi evoluții ale pieței care pot influența bugetul pe 2010 vor fi, de asemenea, evaluate cu această ocazie. În cadrul concilierii bugetare din noiembrie 2009, Comisia se angajează să analizeze toate disponibilitățile financiare în vederea acoperirii deficitului rămas.

Utilizarea marjelor și redistribuirea în cadrul rubricii 1 A

Punctul 13 din AII prevede că instituțiile au obligația să asigure disponibilitatea unor marje suficiente sub plafoane. Nu există nicio marjă sub plafonul alocat creditelor de angajament de la rubrica 1A pentru 2009. Marjele disponibile sub plafoanele de la rubrica 1 A se ridică la 43 de milioane EUR pentru 2010, luând în considerare scrisoarea rectificativă nr. 2 pentru finanțarea dezafectării centralei nucleare de la Kozlodui în perioada 2011-2013, și la 37 de milioane EUR pentru 2011, luând în considerare propunerile recente ale Comisiei privind monitorizarea globală a mediului și a securității ( Global Monitoring for Environment and Security - GMES), Kozlodui și noile autorități de supraveghere financiară. În consecință, Comisia consideră că aceste marje nu pot fi utilizate pentru a contribui la finanțarea acțiunilor respective, prevăzute în Planul european de redresare economică.

În declarația adoptată la 2 aprilie 2009, cele trei instituții au căzut de acord că „mecanismul de compensare nu va aduce atingere pachetelor financiare prevăzute de programele convenite prin codecizie și de procedura bugetară anuală”. Comisia nu mai identifică alte sume disponibile pentru a fi redistribuite în cadrul rubricii 1 A.

Credite de angajament: transferuri de la rubrica 2

Actuală marjă rămasă sub plafonul de cheltuieli alocat creditelor de angajament de la rubrica 2 pentru 2009 se ridică la 901 milioane EUR. Această sumă cuprinde 34 de milioane EUR, rezultate din subexecuția programelor din domeniul pescuitului, care au fost înscrise în bugetul rectificativ nr. 10/2009.

În plus, în bugetul pe 2009 s-au înscris credite în valoare de 250 de milioane EUR pentru dezvoltare rurală și 20 de milioane EUR pentru combaterea schimbărilor climatice, dar acestea nu au putut fi utilizate, deoarece nu există un temei juridic corespunzător.

Luând în considerare faptul că anul agricol s-a încheiat, s-a propus ca marja rămasă pentru 2009 și creditele neutilizate de la rubrica 2 să fie puse la dispoziția proiectelor energetice ale Planului european de redresare economică, pentru a fi finanțate de la rubrica 1 A.

Din cauza situației critice de pe piețele de produse lactate, actuala disponibilitate a marjei nealocate sub plafonul de cheltuieli alocat creditelor de angajament de la rubrica 2 pentru 2010 este mai redusă decât s-a prevăzut inițial și se ridică la suma de 844 de milioane EUR.

Comisia propune utilizarea acestei marje pentru a pune la dispoziție:

- de la rubrica 2, 420 de milioane EUR necesare în cadrul Planul european de redresare economică pentru dezvoltarea conexiunilor internet de bandă largă în zonele rurale și consolidarea operațiunilor care vor fi întreprinse ca urmare a „noilor provocări” identificate în contextul bilanțului de sănătate;

- încă 124 de milioane EUR, care se pot utiliza pentru proiecte energetice, de la rubrica 1 A.

Astfel, rămâne o marjă de 300 de milioane EUR disponibilă pentru agricultură sub plafonul de cheltuieli pe 2010, care corespunde marjei necesare pentru a se evita aplicarea mecanismului de disciplină financiară. În orice caz, Comisia se angajează să ia toate măsurile care se impun pentru a se asigura respectarea deciziilor luate cu privire la cheltuielile în domeniul PAC și finanțarea acestora, inclusiv acordul privind bilanțul de sănătate.

Credite de angajament: transferuri de la rubrica 5

Marjele sub plafoanele de cheltuieli de la rubrica 5 (administrație) se ridică la 131 de milioane EUR în 2009 (inclusiv o creștere a marjei de 55 de milioane EUR, rezultată din subexecuție și pusă la dispoziție prin bugetul rectificativ nr. 10/2009) și 230 de milioane EUR în 2010. O parte a acesteia marje poate fi necesară pentru acoperirea de nevoi suplimentare, legate de intrarea în vigoare a Tratatului de la Lisabona. Luând în considerare acest fapt, poate fi pusă la dispoziție o sumă maximă de 281 de milioane EUR (131 de milioane EUR din marja pe 2009 și 150 de milioane EUR din marja pe 2010).

Credite de angajament: transferuri de la rubrica 1b

În cele din urmă, se poate utiliza și o marjă de 11 milioane EUR, care a rămas sub plafonul alocat creditelor de angajament de la rubrica 1 B pentru 2010 datorită diminuării cerințelor de asistență tehnică.

Credite de plată

În ceea ce privește creditele de plată, punctul 23 alineatul (4) din AII prevede că orice revizuire trebuie să mențină o relație echilibrată între angajamente și plăți. Prin urmare, plafoanele anuale alocate creditelor de plată trebuie să fie modificate pe baza configurației plăților prevăzute pentru angajamentele suplimentare de la rubrica 1 A, precum și pe baza reducerii plăților corespunzătoare diminuării creditelor de angajament de la rubricile 1b, 2 și 5 în 2009 și 2010.

Tabel recapitulativ și concluzie

Tabelul de mai jos sintetizează propunerile de modificare a plafoanelor aferente creditelor de angajament și de plată din cadrul financiar. Sumele sunt exprimate în prețuri curente:

[pic]

În ansamblu, revizuirea trebuie să fie neutră în ceea ce privește plafoanele globale pentru creditele de angajament și de plată, exprimate în prețuri curente.

Pe baza modificările menționate anterior a fost alcătuit tabelul de mai jos privind cadrul financiar în prețuri curente.

Decizia oficială asupra revizuirii cadrului financiar trebuie să facă trimitere la tabelul de bază aprobat în AII, care este exprimat în prețuri constante la nivelul anului 2004. Prin urmare, sumele exprimate în prețuri curente trebuie transformate în prețuri la nivelul anului 2004 cu ajutorul unui deflator fix de 2% pe an, în conformitate cu punctul 16 din AII.

[pic]

Propunere de

DECIZIE A PARLAMENTULUI EUROPEAN ȘI A CONSILIULUI

de modificare a Acordului interinstituțional din 17 mai 2006 privind disciplina bugetară și buna gestiune financiară în ceea ce privește cadrul financiar multianual

PARLAMENTUL EUROPEAN ȘI CONSILIUL UNIUNII EUROPENE,

având în vedere Acordul interinstituțional dintre Parlamentul European, Consiliu și Comisie din 17 mai 2006 privind disciplina bugetară și buna gestiune financiară[4], în special punctul 21, punctul 22 primul și al doilea paragraf și punctul 23,

având în vedere propunerea Comisiei,

întrucât:

(1) În cadrul reuniunii de conciliere bugetară din 19 noiembrie 2009, Parlamentul European, Consiliul și Comisia au convenit cu privire la modalitățile de finanțare suplimentară, în cadrul Planului european de redresare economică, a proiectelor în domeniul energiei și a conexiunilor internet de bandă largă, precum și cu privire la investițiile pentru consolidarea operațiunilor care vor fi întreprinse ca urmare a „noilor provocări” identificate în contextul evaluării reformei intermediare din 2003 a politicii agricole comune („bilanțul de sănătate”)[5]. Finanțarea necesită revizuirea cadrului financiar multianual 2007-2013, în conformitate cu punctele 21, 22 și 23 din Acordul interinstituțional, astfel încât să se majoreze plafonul aferent anului 2010 pentru creditele de angajament de la subrubrica 1 A cu suma de 1 587 de milioane EUR, exprimată în prețuri curente.

(2) Creșterea plafonului pentru subrubrica 1 A va fi compensată în totalitate prin descreșterea plafoanelor pentru creditele de angajament de la rubricile 1b, 2 și 5 pentru anii 2009 și 2010 cu o sumă totală de 1 587 de milioane EUR.

(3) Pentru menținerea unei relații echilibrate între angajamente și plăți, vor fi ajustate plafoanele anuale aferente creditelor de plată. Ajustarea va fi neutră.

(4) Prin urmare, anexa I la Acordul interinstituțional privind disciplina bugetară și buna gestiune financiară ar trebui să fie modificată în consecință[6],

DECID:

Articol unic

Anexa I la Acordul interinstituțional privind disciplina bugetară și buna gestiune financiară se înlocuiește cu anexa la prezenta decizie.

Adoptată la Bruxelles,

Pentru Parlamentul European Pentru Consiliu

Președintele Președintele

ANEXĂ

[pic]

[1] COM (2008) 859 final/2.

[2] JO C 139, 14.6.2006, p. 1.

[3] JO L 132, 29.5.2009, p. 8.

[4] JO C 139, 14.6.2006, p. 1.

[5] COM(2008) 800, COM(2008) 859, COM(2009) 171 și JO L 132, 29.5.2009, p. 8.

[6] În acest scop, cifrele care rezultă din acordul menționat anterior sunt convertite la prețurile din 2004.